Diari Oficial de la Generalitat Valenciana


Sumari del DOGV 688, del 26-10-1987 (1987/809831)

RESOLUCIÓ de 23 d'octubre de 1987, del Conseller de Treball i Seguretat Social, per la qual s'estableix un arbitratge obligatori a fi de posar fi a la vaga de caràcter indefinit del Sector de Transports Intenacionals de Mercaderies per Carretera de la Província de València iniciada el 7 d'octubre de 1987.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   688

Data del DOGV
:   26-10-1987

Secció del DOGV
:   ALTRES DISPOSICIONS

Número del document
:   1987/809831


Data del document
:   23-10-1987

Organisme emissor
:   Conselleria de Treball i Seguretat Social

Tipus de document
:   Resolució

Resolució de 23 d'octubre de 1987, del Conseller de Treball i Seguretat Social, per la qual s'estableix un arbitratge obligatori a fi de posar fi a la vaga de caràcter indefinit del Sector de Transports Internacionals de Mercaderies per Carretera de la Província de València iniciada el 7 d'octubre de 1987.  
Des del dia 7 d'aquest mes d'octubre està tenint lloc en el sector de Transport Internacional de Mercaderies per Carretera de la Província de València, una vaga amb caràcter indefinit, que afecta aproximadament 150 empreses i 650 treballadors.  
En l'escrit de convocatòria de la vaga es reivindica en general el compliment del Conveni Col·lectiu Provincial de Transports de Mercaderies per Carretera de data 6 d'abril de 1987, i en particular, matèries com jornada laboral, dietes i Responsabilitat civil, derivada de la manca de seguretat en la circulació.  
Durant el temps transcorregut des de l'inici de la vaga fins a la data, les Autoritats Laborals de la Conselleria de Treball i Seguretat Social han mantingut nombroses reunions amb els representants de les empreses afectades, a través de la Federació d'Empresaris del Transport per Carretera i de la CIERVAL, i amb el Comité de Vaga i les Centrals Sindicals convocants (UGT i CCOO). D'altra banda, després de dues setmanes de vaga, el dia 20 es reuní per primera vegada la Comissió Paritária del Conveni Col·lectiu, integrada pels representants de les parts negociadores d'aquest, als quals es confia la comesa d'interpretar el Conveni.  
En cap cas s'ha aconseguit l'acord que pose fi a la vaga, i es pot considerar a hores d'ara que no hi ha hagut el menor apropament de les postures d'ambdues parts, l'econòmica i la social, que permeta pensar en una solució pactada, malgrat el considerable temps transcorregut i les reunions celebrades.  
Es considera que els danys produïts, tant en els vehicles de transport com en les mercaderies transportades han estat molt considerables. Cal també tenir en compte que la vaga té una repercussió social i econòmica de caràcter global, en tant que afecta terceres persones que no hi són implicades, ja que els abastaments i subministraments no són atesos; els subministraments a empreses passen també dificultats. La incidència de la vaga sobre la exportació dels nostres productes a l'estranger és, alhora, extraordinàriament important, ja que l'activitat del sector afectat per la vaga és precisament l'exportadora i la flota valenciana té un gran pes específic en el transport internacional per carretera. Tot això ha suposat fins avui un greu perjudici per a l'economia valenciana.  
També s'han donat diversos actes de violència, que han deteriorat fortament la possible solució pactada de la vaga.  
L'article 10.1 del Reial Decret-Llei 17/1977, de 4 de març, de Relacions de Treball, assenyala que: «El Govern, a proposta del Ministeri de Treball, tenint en compte la duració o les conseqüències de la vaga, les posicions de les parts i el perjudici greu de l'economia nacional, podrà acordar l'establiment d'un arbitratge obligatori».  
D'altra banda, la Sentència del Tribunal Constitucional de 8 d'abril de 1981 estableix, en el Fonament Jurídic número 14, la possibilitat d'exercitar el dret de vaga per tal de reivindicar el possible incompliment d?allò pactat en Conveni Col·lectiu.  
El Reial Decret 4.105/1982, de 29 de desembre sobre traspàs de funcions i serveis de l'Administració de l'Estat a la Generalitat Valenciana en matèria de treball, transfereix a aquesta en l'Annex 1, B), 3.2 les facultats d'arbitratge en matèria de vagues i tancaments patronals, tot assenyalant en l'Annex 11 que els preceptes afectats són el Reial Decret-Llei 17/1977, de 4 de març, en conjunt i sense més distincions cal considerar que correspon al Consell de la Generalitat Valenciana, a proposta de la Conselleria de Treball i Seguretat Social, acordar l'establiment d'un arbitratge obligatori que pose fi a la vaga, sobre la base de la duració o conseqüències d'aquesta, posicions de les parts i perjudici per a l'economia.  
El Consell de la Generalitat Valenciana en la sessió del 22 d'octubre de 1987, acordá establir un arbitratge obligatori, per posar fi a la vaga, delegant en l'Hble. Sr. Conseller de Treball i Seguretat Social la designació de l?àrbitre imparcial que dicte el laude pertinent.  
En atenció d'aquests motius, i a l'empara del que disposa la Llei de Procediment Administratiu, de 17 de juliol de 1958 (BOE del 18), Llei de la Generalitat Valenciana 5/1982, de 30 de desembre, de Govern Valencià (DOGV del mateix dia), Decret 192/1985, de 9 de desembre, del Consell de la Generalitat Valenciana (DOGV de 20 de gener de 1986), i Reial Decret-Llei 17/1977, de 4 de març, sobre relacions de treball (BOE del 9), he resolt:  
1. Mitjançant l'establiment d'un arbitratge obligatori, es dóna per acabada la vaga de Transports de Mercaderies per Carretera de la Província de València iniciada el 7 d'octubre de 1987.  
2. Es designa com a àrbitre imparcial, amb la missió de dictar el laude vinculant sobre les matèries que han donat lloc a la vaga, l'Il·lm. Sr. Director Territorial de Treball d'aquesta Conselleria de Treball i Seguretat Social, En Joan Alepuz i Romeu.  
3. El laude que es dicte haurà de pronunciar-se sobre les qüestions plantejades amb motiu de la vaga i les altres esmentades per les parts afectades al llarg del seu desenvolupament.  
4. El termini per a dictar aquest laude serà com a màxim el de set dies des de la publicació d'aquesta Resolució al Diari Oficial de la Generalitat Valenciana.  
5. L?àrbitre designat podrà practicar totes les consultes, diligències i proves que crega convenients, a fi d'assolir un millor coneixement dels fets que motiven el laude que es dicte.  
6. Aquesta Conselleria de Treball i Seguretat Social farà sabedor el Consell de la Generalitat Valenciana del laude que es dicte en virtut d'aquesta Resolució.  
7. Aquesta Resolució vigirà l?endemà de la publicació al Diari Oficial de la Generalitat Valenciana.  
València, a 23 d'octubre de 1987. - El Conseller de Treball i Seguretat Social: Miquel Doménech i Pastor.